Document ID: 32005R1946

PADOMES REGULA (EK) Nr. 1946/2005
(2005. gada 14. novembris),
ar ko groza Regulu (EK) Nr. 2007/2000, ar kuru ievieš ārkārtas pasākumus tirdzniecībā ar tām valstīm un teritorijām, kas piedalās Eiropas Savienības stabilizācijas un asociācijas procesā vai ir ar to saistītas
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu,
ņemot vērā Komisijas priekšlikumu,
tā kā:
(1)
Padomes Regula (EK) Nr. 2007/2000 (1) zaudē spēku 2005. gada 31. decembrī.
(2)
Ņemot vērā to, ka stabilizācijas un asociācijas nolīgumi vēl nav noslēgti ar visām Rietumbalkānu valstīm, ir lietderīgi pagarināt Regulas (EK) Nr. 2007/2000 spēkā esamības laiku.
(3)
Paredzams, ka tirgus atvēršanas turpināšana veicinās politikas un ekonomikas stabilizācijas procesu reģionā, neradot negatīvas sekas Kopienai. Šīs preferences attiecīgi būtu jāpiemēro vēl uz papildu laikposmu no 2006. gada 1. janvāra līdz 2010. gada 31. decembrim.
(4)
Dienvidslāvijas Federatīvajā Republikā 2003. gada 4. februārī pieņēma Konstitucionālo hartu, ar kuru grozīja minētās valsts nosaukumu, kas tagad ir Serbija un Melnkalne, un ar kuru ieviesa kompetences sadalījumu starp Valsts Savienību un abām republikām.
(5)
Regulā (EK) Nr. 2007/2000 paredzētajos tirdzniecības pasākumos būtu jāņem vērā arī tas, ka Melnkalnes Republika, Serbijas Republika un Kosova, kā noteikts Apvienoto Nāciju Organizācijas Drošības padomes Rezolūcijā 1244 (1999), katra ir atsevišķa muitas teritorija.
(6)
Kopiena ir noslēgusi ar Serbijas Republiku Nolīgumu par tekstilizstrādājumu tirdzniecību (2),
IR PIEŅĒMUSI ŠO REGULU.
1. pants
Ar šo Regulu (EK) Nr. 2007/2000 groza šādi.
1)
Regulas 1. panta 1. punktā vārdkopu “un Serbijā un Melnkalnē, ietverot Kosovu” un 2. punktā vārdkopu “kā arī Serbijā un Melnkalnē, tostarp Kosovā” aizstāj ar vārdkopu “un Melnkalnes, Serbijas vai Kosovas muitas teritorijā”.
2)
Regulas 3. panta 1. un 2. punktā vārdkopu “izcelsmes valsts ir Dienvidslāvijas Federatīvā Republika” aizstāj ar vārdkopu “izcelsme ir Melnkalnes vai Kosovas muitas teritorija”.
3)
Regulas 4. pantu groza šādi:
a)
2. punkta d) apakšpunktā vārdkopu “Dienvidslāvijas Federatīvajā Republikā, ieskaitot Kosovu” aizstāj ar vārdkopu “Melnkalnes, Serbijas vai Kosovas muitas teritorijā”;
b)
4. punkta ievadfrāzē un c) apakšpunktā vārdkopu “Serbijā un Melnkalnē, tostarp Kosovā” aizstāj ar vārdkopu “Melnkalnes, Serbijas vai Kosovas muitas teritorijā”.
4)
Regulas 17. pantā vārdkopu “2005. gada 31. decembrim” aizstāj ar vārdkopu “2010. gada 31. decembrim”.
5)
Regulas I pielikumā, ailē “Preferenču saņēmēji”, visas norādes uz “Dienvidslāvijas Federatīvo Republiku, ieskaitot Kosovu” aizstāj ar norādēm uz “Melnkalnes, Serbijas vai Kosovas muitas teritoriju” atbilstīgā locījumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. novembrī

Labels: 1
19
3
6
18